Lotoso poza
Lotoso poza arba padmasana (skr. पद्मासन = IAST: Padmāsana-) – poza (asana) sėdint sukryžiuotomis kojomis. Padamasana arba Lotoso poza yra pagrindinė jogos asana, skirta meditacijos praktikoms. Nugara tiesi, galva pakelta, kojos sukryžiuotos taip, kad dešinė pėda gultų ant kairės šlaunies, o kairė pėda – ant dešinės šlaunies. Šioje asanoje kūnas gali išbūti nejudėdamas ilgą laiką. Lotoso poza kilo iš meditacijos praktikavimo senovės Indijoje. Žinomiausi lotoso pozos atvaizdai: medituojantis hinduizmo dievas Šiva ir budizmo pradininkas Sidharta Gautama.